# ליגת האלופות בקטרגל

ליגת האלופות בקטרגל
UEFA Futsal Champions League|  |
|
ענף |
קטרגל |
|
תאריך ייסוד |
2001 |
|
ארגון מפעיל |
אופ"א |
|
מספר מתמודדים |
56  |
|
שמות קודמים |
טורניר אלופות אירופה, גביע הקטרגל של אופ"א |
|
זוכה | פורטוגל ספורטינג |
|
הכי הרבה זכיות | ספרד אינטר מדריד (5) |
|
 |
|   |

**ליגת האלופות בקטרגל של אופ"א** (באנגלית **UEFA Futsal Champions League**) הוא טורניר שנתי, שקובע את מועדון הקטרגל החזק ביותר באירופה. הוא נערך בחסות אופ"א מאז עונת 2001/2002, אז החליף את אליפות אירופה בקטרגל. זוהי תחרות המועדונים העיקרית והיחידה של אופ"א בענף זה. עד עונת 2018/2019 נקרא הטורניר בשם גביע אופ"א (UEFA Futsal Cup).

זהו המפעל היוקרתי ביותר למועדונים בקטרגל האירופי והוא מחליף את **טורניר אלופות אירופה בקטרגל**, שהחל ב-1984 כטורניר שבו השתתפו קבוצות או מועדונים שזכו באליפות בליגה הלאומית שלהם או בגביע המדינה שלהם. הטורניר התנהל בשיטת הנוקאאוט ובמסגרתו שיחקו הקבוצות בכל שלב במתכונת של שני משחקים, בית וחוץ, והקבוצה עם מספר השערים הגבוה יותר בצמד המשחקים העפילה לשלב הבא.

## היסטוריה ופורמט

 משחק חצי גמר גביע אופ"א בין קאיראט ובומרנג (יקטרינבורג, 24.04.2009)
טורניר הגביע הראשון שוחק בעונת 2001/02 בליסבון. 27 קבוצות שזכו באליפויות מדינותיהם התמודדו בשלב המוקדמות ושלב בתים שהורכב משמונה בתים. אלופות הבתים נפגשו במשחק הגמר: אז פלייאס דה קסטלון הספרדית ואקסיון 21 הבלגית. הניצחון 5:1 אפשר לספרדים להפוך לזוכים הראשונים בטורניר.

בעונת 2002/03 השתתפו 30 קבוצות בסיבוב המוקדמות הראשון. הם חולקו לשמונה בתים שהמנצחות בהן עלו לסיבוב המוקדמות השני. בסיבוב זה נקבעו הקבוצות המעפילות לשלב הבתים. באותו טורניר פלייאס דה קסטלון ואקסיון 21 נפגשו שוב בגמר. הפעם, המנצחת נקבעה על פי תוצאת שני משחקים, אך זה לא מנע מהספרדים לחזור על הניצחון מהשנה שעברה.

בעונת 2003/04 השתתפו בטורניר 32 קבוצות, שחולקו לשמונה בתים. בגמר קבוצת בומרנג הספרדית הביסה את בנפיקה ליסבון בתוצאה 7:5.

בעונת 2004/05 הצליחה אקסיון 21 לסיים את ההגמוניה של המועדונים הספרדים, לאחר שהפסידה בעבר פעמיים בגמר. הפעם המועדון הבלגי חגג את הזכייה בטורניר אחרי שניצח את דינמו מוסקבה בתוצאה כוללת של 10:9 בתוספת הזמן. הפורמט של הטורניר הבא עבר כמה שינויים והמועדון הטוב באירופה באותה השנה היה בומרנג שניצחה את דינמו מוסקבה בתוצאה כוללת של 9:7.

בעונת 2006/2007, פורמט הטורניר שונה שוב. תלוי ברמת האליפות, כאשר רק ארבעה מועדונים קיבלו את הזכות להעפיל אוטומטית לשלב הבתים. נערך טורניר "פיינל פור", כאשר בשנת 2007 מועדון רוסי זכה לראשונה בטורניר: דינמו מוסקבה נקמה בבומרנג, תוך שהיא מנצחת בתוצאה 2:1.

בעונת 2007/08, 44 קבוצות השתתפו בטורניר ושוב מועדון רוסי זכה בטורניר: קבוצת סינארה מיקטרינבורג גברה על "אל פוזו" הספרדית בדו-קרב פנדלים, לאחר שהמשחק הסתיים בתוצאה 4:4, לראשונה זכה בגביע מועדון שהשתתף בטורניר לראשונה בהיסטוריה.

בעונה שהסתיימה בניצחונה של הקבוצה מיקטרינבורג, בומרנג לראשונה מאז 2001 לא ייצגה את ספרד בזירה האירופית. רעבים לניצחונות בינלאומיים, שחקני המועדון הספרדי סחפו את כל היריבים מגדרם בעונת 2008/09, וניצחו את כל חמשת המשחקים בתוצאה כוללת של 27:4, אך בגמר הספרדים הובסו על ידי האלופה סינארה, בתוצאה 5:1.

עונת 2009/10 הייתה מלאה בהפתעות. בניגוד לעונה הקודמת, כשקבוצות עם דירוגים גבוהים יותר ניצחו בכל ארבעת הבתים, העונה שלוש הקבוצות הפייבוריטיות לא הצליחו להתקדם לשלב הבא, וכך, בגמר נפגשו בנפיקה ליסבון ואינטר מוביסטאר מדריד הספרדית, שם בניגוד לתחזיות הצליחו הפורטוגלים לנצח את יריבתם ולזכות בתואר אירופי.

גם עונת 2010/11 הייתה מלאת סנסציות. בפעם הראשונה בהיסטוריה אף קבוצה ספרדית לא הגיעה לחצי גמר הטורניר. אבל בנפיקה וספורטינג הפורטוגזיות, העפילו לחצי הגמר, עם זאת בגמר "מונטסילוונו" האיטלקית, היא שזכתה בגביע.

בשנת 2013, לראשונה בתולדותיה, זכתה בגביע קייראט הקזחית. ששחזרה את ההישג גם בעונת 2015.

בשנת 2016 נציגת רוסיה זכתה בגביע, בעונת הבכורה שלה בטורניר, כאשר גזפרום-יוגרה זוכה בתואר האירופי הראשון שלה וחזרה על הישגה של סינארה יקטרינבורג.

בשנים 2017 ו-2018, אינטר מוביסטאר מדריד הספרדית ניצחה בפעם הרביעית והחמישית בהתאמה והמשיכה להיות המועדון המצליח ביותר בתולדות הטורניר.

החל מעונת 2018/2019 מכונה הטורניר ליגת האלופות בקטרגל ובתום העונה ספורטינג ליסבון זכתה בתואר כשגברה 2:1 על קייראט הקזחית.

בעונת 2019/2020 KPRF וטיומן הרוסיות העפילו עד לחצי גמר הטורניר, כששתיהן עושות זאת בעונת הבכורה שלהן בליגת האלופות. באותה עונה אל פוסו פגשה את ברצלונה בגמר כל-ספרדי שהיה הראשון בהיסטוריה של המפעל.

## משחקי הגמר

|  |
| --- |
| **ליגת האלופות** |
| עונה | מיקום | זוכה | תוצאה | פיינליסטית | מקום 3 | מקום 4 |
| 2019/20 | ספרד ברצלונה | ספרד **ברצלונה** | ‏1:2 | ספרד אל פוסו | רוסיה KPRF | רוסיה טיומן |
| 2018/19 | קזחסטן אלמטי | פורטוגל **ספורטינג** | ‏1:2 | קזחסטן קאיראט | ספרד ברצלונה | ספרד אינטר מוביסטאר |
| **גביע אופ"א (עם טורניר פיינל פור)** |
| עונה | עיר מארחת | זוכה | תוצאה | פיינליסטית | מקום 3 | מקום 4 |
| 2017/18 | ספרד סרגוסה | ספרד **אינטר מדריד** | ‏5:2 | פורטוגל ספורטינג | ספרד ברצלונה | הונגריה דיור |
| 2016/17 | קזחסטן אלמטי | ספרד **אינטר מדריד** | ‏7:0 | פורטוגל ספורטינג | קזחסטן קאיראט | רוסיה גזפרום-יוגרה |
| 2015/16 | ספרד גוודאלחרה | רוסיה **גזפרום-יוגרה** | ‏4:3 | ספרד אינטר מדריד | פורטוגל בנפיקה | איטליה פסקארה |
| 2014/15 | פורטוגל ליסבון | קזחסטן **קאיראט** | ‏3:2 | ספרד ברצלונה | פורטוגל ספורטינג | רוסיה דינה מוסקבה |
| 2013/14 | אזרבייג'ן באקו | ספרד **ברצלונה** | ‏5:2 בהארכה | רוסיה דינמו מוסקבה | אזרבייג'ן אראז | קזחסטן קאיראט |
| 2012/13 | גאורגיה טביליסי | קזחסטן **קאיראט** | ‏4:3 | רוסיה דינמו מוסקבה | ספרד ברצלונה | גאורגיה איבריה |
| 2011/12 | ספרד לרידה | ספרד **ברצלונה** | ‏3:1 | רוסיה דינמו מוסקבה | איטליה מארקה | פורטוגל ספורטינג |
| 2010/11 | קזחסטן אלמטי | איטליה **מונטסילוונו** | ‏5:2 | פורטוגל ספורטינג | קזחסטן קאיראט | פורטוגל בנפיקה |
| 2009/10 | פורטוגל ליסבון | פורטוגל **בנפיקה** | ‏3:2 בהארכה | ספרד אינטר מדריד | אזרבייג'ן אראז | איטליה לופארנסה |
| 2008/09 | רוסיה יקטרינבורג | ספרד **בומרנג** | ‏5:1 | רוסיה סינארה | קזחסטן קאיראט | רוסיה דינמו מוסקבה |
| 2007/08 | רוסיה מוסקבה | רוסיה **סינארה** | ‏4:4 3:2 בפנדל | ספרד אל פוסו | רוסיה דינמו מוסקבה | קזחסטן קאיראט |
| 2006/07 | ספרד מורסיה | רוסיה **דינמו מוסקבה** | 2:1 | ספרד בומרנג | ספרד אל פוסו | בלגיה אקסיון 21 |
| **גביע אופ"א (עם טורניר גמר ובו משחקי בית וחוץ)** |
| עונה | עיר מארחת | זוכה | תוצאה | פיינליסטית | זוגות חצי גמר |
| 2005/06 | ספרד אלקלה
רוסיה מוסקבה | ספרד **בומרנג** | ‏6:3 3:4 | רוסיה דינמו מוסקבה | קזחסטן קאיראט
אוקראינה שחטאר דונצק |
| 2004/05 | בלגיה שרלרואה
רוסיה מוסקבה | בלגיה **אקסיון 21** | ‏4:3 6:6 בОТ | רוסיה דינמו מוסקבה | ספרד בומרנג
ספרד אל פוסו |
| 2003/04 | ספרד טורחון דה ארדוס
פורטוגל ליסבון | ספרד **בומרנג** | ‏4:1 3:4 | פורטוגל בנפיקה | ספרד פלאייס דה קסטלון
בלגיה אקסיון 21 |
| 2002/03 | ספרד קסטלון
בלגיה שרלרואה | ספרד **פלאייס דה קסטלון** | ‏1:1 6:4 | בלגיה אקסיון 21 | ספרד בומרנג
איטליה פראטו |
| 2001/02 | פורטוגל ליסבון | ספרד **פלאייס דה קסטלון** | ‏5:1 | בלגיה אקסיון 21 | פורטוגל ספורטינג
קרואטיה ספליט |

## זכיות לפי מדינה

| מדינה | כמות זכיות | הופעות בגמר | מועדונים זוכים |
| --- | --- | --- | --- |
| ספרד ספרד | ‏10 | ‏6 | אינטר מוביסטאר מדריד (5), ברצלונה (3), פלייאס דה קסטלון (2) |
| רוסיה רוסיה | ‏3 | ‏6 | דינמו מוסקבה (1), סינארה יקטרינבורג (1), גזפרום-יוגרה (1) |
| פורטוגל פורטוגל | ‏2 | ‏4 | בנפיקה (1), ספורטינג ליסבון (1) |
| קזחסטן קזחסטן | ‏2 | ‏1 | קאיראט (2) |
| בלגיה בלגיה | ‏1 | ‏2 | אקסון 21 (1) |
| איטליה איטליה | ‏1 | ‏0 | מונטסילוונו (1) |

## קישורים חיצוניים

 מדיה וקבצים בנושא **ליגת האלופות בקטרגל** בוויקישיתוף

* אתר האינטרנט הרשמי של ליגת האלופות בקטרגל (באנגלית)

* ליגת האלופות בקטרגל, ברשת החברתית פייסבוק
* ליגת האלופות בקטרגל, ברשת החברתית X (טוויטר)
* ליגת האלופות בקטרגל, ברשת החברתית אינסטגרם
* "UEFA Futsal Cup history - Futsal Cup - News - UEFA.com". uefa.com. `{{cite web}}`:  (עזרה)